Amazonના જેફ બેઝોસ અને ભારત સરકાર વચ્ચેના સંઘર્ષ પાછળની કહાણી\nભારતમાં એક અબજ ડૉલરનાં રોકાણની તેમની જાહેરાત અને તેના અંગે ભારતના વાણિજ્યમંત્રી પીયૂષ ગોયલનું નિવેદનની ચર્ચા થઈ રહી છે.

શુક્રવારે પીયૂષ ગોયલે કહ્યું કે "મારા નિવેદનને સંદર્ભ વગર રજૂ કરવામાં આવ્યું હતું, સરકાર નિયમ અને કાયદા હેઠળ બધાં રોકાણનું સ્વાગત કરે છે. સરકાર એટલું ચોક્કસ કરવા માગે છે કે કરોડો લઘુ વ્યાપારી અને દુકાનદારો માટે ગેરવાજબી હરીફાઈ ન ઊભી થાય."

આ પહેલાં વાણિજ્યમંત્રી પીયૂષ ગોયલે જેફ બેઝોસની જાહેરાત વિશે ટિપ્પણી કરતા કહ્યું હતું, "તેઓ (જેફ બેઝોસ) એક અબજ ડૉલરનું રોકાણ કરશે, પરંતુ તેઓ દર વર્ષે  એક અબજ ડૉલરનું નુકસાન પણ દેખાડે છે."

હાલમાં એમેઝોનના સીઈઓ જેફ બેઝોસ ભારતની મુલાકાતે આવ્યા, ત્યારે તેમણે ભારતમાં નાના અને મધ્યમ ઉદ્યોગોમાં ડિજિટાઇઝેશનને પ્રોત્સાહન આપવા એક અબજ એટલે કે સાત હજાર કરોડ રૂપિયાનું રોકાણ કરવાની જાહેરાત કરી હતી. 

તેમણે કહ્યું હતું કે "વર્ષ 2025 સુધી 10 અબજ ડૉલરના 'મેક ઇન ઇન્ડિયા' ઉત્પાદનોના ભારતમાંથી નિકાસનો લક્ષ્યાંક રાખવામાં આવ્યો છે."

જેફ બેઝોસે કહ્યું કે 21મી સદી ભારતની સદી હશે.

'હજુ ટોણાં મારો' 

એમેઝોનના રોકાણને લઈને પીયૂષ ગોયલના આવા નિવેદનની ચર્ચા સોશિયલ મીડિયા પર થવા લાગી, ત્યારે કન્ફેડરેશન ઑફ ઑલ ઇન્ડિયા ટ્રેડર્સ સંગઠને તેમના નિવેદનને આવકાર્યું હતું.

આ સંગઠન ભારતમાં ઑનલાઇન વેપાર કરનારી બે મોટી ઈ-કૉમર્સ કમ્પનીઓ એમેઝોન અને ફ્લિપકાર્ટ વિરુદ્ધ પ્રદર્શન કરી રહ્યું છે.   

સંગઠનના અધ્યક્ષ પ્રવીણ ખંડેલવાલે કહ્યું હતું,"આનાથી ખબર પડે છે કે સરકાર દેશના મહત્ત્વના એવા સાત કરોડ સ્થાનિક વેપારીના હિત મુદ્દે સંવેદનશીલ છે, જેમને મોટી ઈ-કૉમર્સ કંપનીઓની ખોટી નીતિઓને કારણે નુકસાન વેઠવું પડે છે."

ત્યારે ભારતના પૂર્વ નાણામંત્રી પી. ચિદમ્બરમે ટ્વીટ કરીને કહ્યું પીયૂષ ગોયલે બીજા કેટલાક લોકોનું અપમાન કરવું જોઈએ જેનાથી પાંચ ટ્રિલિયન ડૉલરનું અર્થતંત્ર બનાવવામાં મદદ મળશે. 

તેમણે કહ્યું કે "પાંચ મહિનાથી સતત નીચે આવી રહેલા નિકાસ અને આયાતની ચાલ બદલી જશે. તેમણે આયાત અને નિકાસ વધારવા માટે પહેલાં પણ અમુક લોકોનું અપમાન કર્યું છે."

"આ પહેલાં તેમણે નોબલ પુરસ્કાર વિજેતા અભિજિત બેનરજીનું અપમાન કર્યું હતું. તેમણે સુંદર પિચાઈ અને સત્યા નડેલાનું પણ અપમાન કરવું જોઈએ, જેથી ભારત પાંચ ટ્રિલિયન ડૉલરનું અર્થતંત્ર બનાવી શકાય."

પેપર પર પ્રહાર 

લેખક અને શોધક રાજીવ મલ્હોત્રાએ ટ્વીટ કર્યું કે  "ભાજપ, વડા પ્રધાન...\n\ntl;dr:
દુનિયાના સૌથી ધનાઢ્ય લોકોમાં ગણાતા એમેઝોનના સીઈઓ જેફ બેઝોસની હાલની ભારતની મુલાકાત ચર્ચાનો વિષય બની છે.